Вапнаўка мяцёльчатая

Ва́пнаўка мяцёльчатая (мяцёлчатая), Перакаці-поле (Gypsophila paniculata) — від кветкавых раслін з роду  сямейства .

 Батанічнае апісанне 
Шматгадовая травяністая расліна вышынёй 40—100 см, голая або залозіста апушаная ў ніжняй частцы. Сцябло  галінастае, часам утварае куст шарападобнай формы. Лісце супраціўнае, сядзячае, суцэльнае, ланцэтнай формы, з васковым налётам і гладкім краем. Кветкі шматлікія, белага колеру, у раскідзістых мяцёльчатых суквеццях. Плод — сухая каробачка.

 Распаўсюджанне і экалогія 
Расліна паходзіць з Міжземнамор’я. Распаўсюдзілася на тэрыторыі стэпавых зон паўднёвай часткі Расіі. Расце на сухіх лугах, узлесках і палянах хвойных лясоў, камяністых і пясчаных глебах, у стэпах, на пашах і агародах.
Святлолюбівая расліна.

 Гаспадарчае значэнне 
Лекавая расліна. Мае інсектыцыдныя ўласцівасці. Карані вапнаўкі мяцёльчатай, вядомыя пад назвай «белы мыльны корань», маюць да 30 % сапанінаў і выкарыстоўваюцца ў якасці сурагата мыла, на выраб шампуняў і мыйных парашкоў.

Ядавітая расліна. Можа выклікаць атручванне жывёлы. Добры меданос.

 Літаратура 
  — С. 412—413.

 Спасылкі 

 Растения Беларуси // Гербарий ЦБС НАН Беларуси MSKH  


Катэгорыя:Гваздзіковыя
Катэгорыя:Флора Еўразіі
Катэгорыя:Лекавыя расліны
Катэгорыя:Ядавітыя расліны
Катэгорыя:Дэкаратыўныя расліны
Катэгорыя:Меданосныя расліны
Катэгорыя:Расліны, апісаныя ў 1753 годзе
Катэгорыя:Пустазелле
Катэгорыя:Травы